ได้ยินชื่อเสียงของร้านกาแฟนรสิงห์ วังพญาไท มานานแล้ว แต่ยังไม่เคยมีโอกาสมาสักที วันนี้แอบโดดงานมาเข้าวังกันค่ะ

ร้าน กาแฟนรสิงห์ ตั้งอยู่ในเขตพระราชวังพญาไท จะอยู่ติดกับโรงพยาบาลพระมงกุฏเกล้าค่ะ สามารถเดินทะลุถึงกันได้เลย
เข้ามาภายในจะถูกตกแต่งไว้อย่างงดงาม และประณีต ด้วยสถาปัตยกรรมแบบตะวันตกในสมัยก่อน ที่สะดุดตามากที่สุดก็คือ เพดาน ค่ะช่างสวยงามมาก ส่วนเฟอร์นิเจอร์ก็ออกแบบให้เหมือนเฟอร์นิเจอร์เก่าในสมัยรัชกาลที่ 6 ทำให้รู้สึกเหมือนย้อนเวลาไปในสมัยนั้นเลยค่ะ

ที่นี้มาดูเมนูอาหารที่สั่งไปกันดีกว่าค่ะ
- ข้าวแกงมัสมั่นไก่ (120 บาท) เมนูนี้รสชาติเข้มข้น อร่อยดีค่ะ ไก่ก็เปื่อยกำลังดี
- ข้าวกระดูกหมูตุ๋นลำไย (130 บาท) เมนูนี้จะออกหวานๆ เผ็ดๆหน่อยค่ะ 
- ข้าวหน้าไก่ (95 บาท) เมนูนี้ทานกับข้าวสวยร้อนๆแล้วช่างเข้ากันค่ะ
ที่ประทับที่สุดคือ ข้าวสวย ค่ะ งงใช่ไหมค่ะ อร่อยจริงๆค่ะ ข้าวเม็ดสวยไม่แข็งกระด้าง และไม่แฉะเลยค่ะ พอทานคู่กับกับข้าว ยิ่งทำให้อร่อยค่ะ

เครื่องดื่มที่สั่งไปมีดังนี้
- ชาไทยเย็น (45 บาท) แก้วนี้จะไม่ค่อยหวานเท่าไร แต่ได้กลิ่นหอมของชาอย่างชัดเจนค่ะ
- โกโก้เย็น (55 บาท) แก้วนี้ไม่หวานมาก ได้รสโกโก้เต็มๆค่ะ
- มอคค่าเย็น (55 บาท) แก้วนี้รสชาติเข้มข้นกำลังดีค่ะ 

หลังจากทานของคาวเสร็จก็ต้องต่อด้วยขนมหวานค่ะ ที่สั่งมีดังนี้
- ไอศกรีมวาฟเฟิล (120 บาท) จานนี้วาฟเฟิลมากรอบมากค่ะ แต่เสียดายไอศกรีมไม่ค่อยอร่อย ออกหวานอย่างเดียวค่ะ
- บราวนี่ไอศกรีม (120 บาท) จานนี้บราวนี่จะเนื้อร่วนไปหน่อยค่ะ แต่ใส่ถั่วเยอะดีค่ะ แต่อย่างที่บอกไอศกรีมไม่ค่อยอร่อย เลยทำให้ไม่ค่อยประทับใจเท่าไร

รสชาติ
ส่วนตัวคิดว่าอาหารและเครื่องดื่มอร่อยดีค่ะ แต่ขนมยังไม่ค่อยโอเคสักเท่าไร อาจเป็นเพราะไอศกรีมก็ได้ค่ะ

ราคา
ราคาอาหารถือว่าค่อนข้างสูง แต่ถ้าเป็นเครื่องดื่มและขนมถือว่าราคาไม่แพงเลยค่ะ ที่สำคัญที่นี้ไม่มี Vat และ Service Charge ด้วยค่ะ

หลังจากทานเสร็จแล้วหากไม่รีบไปไหน สามารถเดินชมรอบๆวังได้นะคะ แต่อย่าลืมควรแต่งกายให้สุภาพ เรียบร้อยนะคะ
ใครผ่านมาแถวนี้ลองแวะมาที่นี้ดูนะคะ ทั้งสถานที่สวยงาม อาหารและเครื่องดื่มก็อร่อยด้วยค่ะ